TŰZVÉDELMI UTASÍTÁS

1.) *Tűzveszélyes tevékenység:* az a tevékenység, amely a környezetében lévő éghető anyag gyulladási hőmérsékletét, lobbanáspontját meghaladó hőmérséklettel, és/vagy nyílt lánggal, izzással, parázslással, szikrázással jár.

2.) A Kollégium területén tüzet észlelő azonnal köteles tűzjelzést leadni, és telefonon értesíteni a Tűzoltóságot, valamint az igazgatót. A tűz jelzését a létesítmény területén belül a Tűzjelző csengővel, hangos szóval, tűzilármával kell megvalósítani.

3.) A tűzjelzést a területileg illetékes Hivatásos Önkormányzati Tűzoltóság felé a következő telefonszámokon kell megtenni:

* elsősorban a segélykérő telefonszámon: **105, 112**
* másodsorban a tűzoltóság városi telefonszámán: **72/512-200**

4.) A tűzeset jelentésénél jelenteni kell:

* a tűz pontos helyét *(épület, emelet, helyiség stb.),*
* mi ég *(gép-berendezés, tűzveszélyes folyadék, bútorzat stb.),*
* emberélet veszélyeztetve van-e,
* mit veszélyeztet a tűz,
* honnan jelzi a tüzet *(munkahely, telefonszám stb.),*
* ki jelezte a tüzet, név.

5.) A Kollégium tűzriasztó csengőjének megszólalása után mindenki köteles az épületet elhagyni. Az épület elhagyásakor figyelembe kell venni, hogy:

* először az emberéletet mentjük,
* majd ezek után kerülhet sor az anyagi javak mentésére,
* a tűzoltók kiérkezése után az oltást vezető tűzoltó parancsnok utasításait mindenki köteles figyelembe venni és végrehajtani.

6.) Kollégium szobáiban tilos:

* „A – B” tűzveszélyességi osztályba tartozó anyagot tárolni,
* tűzveszélyes tevékenységet folytatni,
* dohányozni (a kollégium épületének egész területén TILOS),
* hőfejlesztő készüléket használni.

7.) A tűz oltása során az ajtók, ablakok nyitását lehetőség szerint kerüljük, mivel levegő-utánpótlást jelenthet az égési folyamatok számára (ez alól kivételt képez a közvetlen tűzhelyszín szükség szerinti füsttől való átszellőztetése).

8.) A kézi hordozható tűzoltó készülékeket minden esetben szakaszosan kell üzemeltetni. Amennyiben valamely személy ruházata gyulladna meg, úgy azt lehetőség szerint – a víz hiányában – ne tűzoltó készülékkel oltsuk el, hanem pokrócot, ruhát stb. borítsunk rá, s azzal fojtsuk el a tüzet. Ezt követően tiszta, hideg vízzel öntözzük a sérült testfelületet, míg azt szakszerűen el nem látják.

9.) A tűz, illetve műszaki mentés esetén konkrét oltási megoldások, illetve beavatkozások mindig az adott szituációtól, a kialakult helyzettől függenek. Ezek minden esetben az adott szituáció elemzését és egyéni mérlegelését igénylik.

A tűzvédelmi utasítást tudomásul vettem, annak tartalmát megértettem, az abban foglaltakat betartom.

Pécs, 2025. szeptember 1.

 ………………………………………

 hallgató